ΚΑΝΟΝΙΣΜΟΣ (ΕΟΚ) αριθ. 1732/92 ΤΗΣ ΕΠΙΤΡΟΠΗΣ της 30ής Ιουνίου 1992 για τον καθορισμό, κατά την περίοδο από την 1η Ιουλίου έως τις 31 Δεκεμβρίου 1992 ορισμένων λεπτομερειών εφαρμογής του καθεστώτος γενικευμένων προτιμήσεων πυ ισχύουν στον τομέα του χοιρείου κρέατος μετά την εφαρμογή των προσωρινών συμφωνιών που συνήφθησαν με την Πολωνία, την Ουγγαρία και την Τσεχοσλοβακία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3834/90 του Συμβουλίου της 20ής Δεκεμβρίου 1990 για την μείωση κατά το 1991 των εισφορών για ορισμένα γεωργικά προϊόντα τα οποία κατάγονται από αναπτυσσόμενες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1509/92 (2), και ιδίως το άρθρο 3,

Εκτιμώντας:

ότι ο κανονισμός (ΕΟΚ) αριθ. 3834/90 ισχύει έως τις 31 Δεκεμβρίου 1992 με βάση τον κανονισμό (ΕΟΚ) αριθ. 3588/91 (3), όπως τροποποιήθηκε από τον κανονισμό (ΕΟΚ) αριθ. 282/92 (4), με τον οποίο παρατείνεται η εφαρμογή του κανονισμού (ΕΟΚ) αριθ. 3834/90 μέχρι το 1992-

ότι οι συμφωνίες συνδέσεως μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, της Δημοκρατίας της Ουγγαρίας και της Δημοκρατίας της Τσεχοσλοβακίας, αφετέρου, υπεγράφησαν στις 16 Δεκεμβρίου 1991- ότι, έως ότου αρχίσουν να ισχύουν οι συμφωνίες αυτές, η Κοινότητα αποφάσισε να εφαρμόσει, με ισχύ από την 1η Μαρτίου 1992, τις προσωρινές συμφωνίες που έχουν συναφθεί με τις εν λόγω χώρες, και οι οποίες στο εξής θα αποκαλούνται "προσωρινές συμφωνίες"-

ότι οι λεπτομέρειες της εφαρμογής των εν λόγω συμφωνιών προβλέπονται από τους κανονισμούς (ΕΟΚ) αριθ. 518/92 (5), (ΕΟΚ) αριθ. 519/92 (6) και (ΕΟΚ) αριθ. 520/92 (7) σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, αντιστοίχως με την Ουγγαρία, την Πολωνία και την Τσεχοσλοβακία, αφετέρου, καθώς και, όσον αφορά τον τομέα του χοιρείου κρέατος, από τον κανονισμό (ΕΟΚ) αριθ. 564/92 της Επιτροπής της 5ης Μαρτίου 1992 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται από τις προσωρινές συμφωνίες σύνδεσης μεταξύ της Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Δημοκρατίας, αφετέρου (8)-

ότι, σύμφωνα με τον κανονισμό (ΕΟΚ) αριθ. 3834/90, και ιδίως το άρθρο 2 παράγραφος 2, το γενικευμένο προτιμησιακό καθεστώς δύναται να ισχύσει και για την Πολωνία, την Ουγγαρία και την Τσεχοσλοβακία μόνον έως ότου χορηγηθούν δασμολογικές παραχωρήσεις στο πλαίσιο των προαναφερθεισών συμφωνιών- ότι οι εν λόγω συμφωνίες προβλέπουν δασμολογικές παραχωρήσεις στον τομέα του χοιρείου κρέατος και δηλώνουν, ιδίως, στο πρωτόκολλό τους αριθ. 7, την πρόθεσή τους να μην εφαρμοστεί πλέον στις χώρες αυτές το γενικευμένο προτιμησιακό καθεστώς-

ότι, με τον κανονισμό (ΕΟΚ) αριθ. 1509/92 καθορίστηκε το νέο ύψος του καθορισμένου ποσοόυ που ισχύει για το 1992-

ότι, για να καθοριστούν οι ποσότητες που θα εισαχθούν κατά τη διάρκεια των περιόδων από 1ης Ιουλίου έως 30 Σεπτεμβρίου 1992 και από 1ης Οκτωβρίου έως 31 Δεκεμβρίου 1992, πρέπει να λάβουμε υπόψη τις ποσότητες που έχουν ήδη παραχωρηθεί στις χώρες που δικαιούνται του γενικευμένου προτιμησιακού καθεστώτος κατά τη διάρκεια των περιόδων από 1ης Ιανουαρίου έως 29 Φεβρουαρίου 1992 και από 1ης Μαρτίου έως 30 Ιουνίου 1992, με εξαίρεση την Πολωνία, την Ουγγαρία και την Τσεχική και Σλοβακική Ομοσπονδιακή Δημοκρατία-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ύψος του καθορισμένου ποσού κλιμακώνεται κατά τη διάρκεια της περιόδου από 1ης Ιουλίου έως 31 Δεκεμβρίου 1992 ως εξής:

- για τα προϊόντα που περιλαμβάνονται στον αύξοντα αριθμό 59.0010:

- 148,22 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 148,22 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992-

- για τα προϊόντα που περιλαμβάνονται στον αύξοντα αριθμό 59.0040:

- 137,50 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 137,50 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992-

- για τα προϊόντα που περιλαμβάνονται στον αύξοντα αριθμό 59.0060:

- 25 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 25 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992-

- για τα προϊόντα που περιλαμβάνονται στον αύξοντα αριθμό 59.0070:

- 25 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 25 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992-

- για τα προϊόντα που περιλαμβάνονται στον αύξοντα αριθμό 59.0080:

- 18,14 τόνοι κατά τη διάρκεια της περιόδου από 1ης Ιουλίου έως 30 Σεπτεμβρίου 1992,

- 18,14 τόνοι κατά τη διάρκεια της περιόδου από 1ης Οκτωβρίου έως 31 Δεκεμβρίου 1992.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 370 της 31. 12. 1990, σ. 121.

(2) ΕΕ αριθ. L 159 της 12. 6. 1992, σ. 1.

(3) ΕΕ αριθ. L 341 της 12. 12. 1991, σ. 6.

(4) ΕΕ αριθ. L 31 της 7. 2. 1992, σ. 1.

(5) ΕΕ αριθ. L 56 της 29. 2. 1992, σ. 3.

(6) ΕΕ αριθ. L 56 της 29. 2. 1992, σ. 6.

(7) ΕΕ αριθ. L 56 της 29. 2. 1992, σ. 9.

(8) ΕΕ αριθ. L 61 της 6. 3. 1992, σ. 9.